બેંકોક : થાઇલેન્ડ પોલીસે બોમ્બ વિસ્ફોટ માટે બે ભારતીયોની ધરપકડ કરી છે. મીડિયામાં આવી રહેલા અહેવાલો અનુસાર આ બંન્નેને થાઇલેન્ડનાં બ્રહ્માં મંદિરમાં થયેલા વિસ્ફોટમાં વોન્ટેડ આરોપીઓ સાથે આ બંન્ને શખ્સોને વાત કરતા જોવા મળ્યા હતા. થાઇ પોલીસે હાલ તેઓની ધરપકડ કરી છે. સૂત્રોનાં અનુસાર બંન્ને ભારતીયોની પુછપરછ માટે તેઓને સેનાનાં કેમ્પમાં લઇ જવામાં આવ્યા છે. જો કે આ ભારતીયો કોણ છે અને ક્યાંનાં છે તે અંગે હજી સુધી કોઇ માહિતી મળી શકી નથી.